Palazzo dei Celestini

Palazzo dei Celestini jauregia Lecceko hiri italiarreko jauregi eta monumentu barrokoa da. Garai batean zelestinarren ordenaren konbentu bat izan zen, baina 21. mendean hiriko administrazio zibilaren gobernu jauregia da. Santa Croce basilikatik gertu kokatua, Lecceko harrian egindako hiriko arkitektura barroko ikusgarriaren adibide bat da jauregia.

 Historia 
1353an, Gualtiero VI.a kondearen dohaintza batekin sortu zen toki honetan fraide zelestinarrentzako eliza eta komentua. 1539an, Karlos V.ak gaztelu bat egin nahi izan zuen eta eraikin erlijiosoak eraitsi zituen. 

Komentuaren eraikuntzari berriro 1659an ekin zitzaion, eta lanak 1695ean amaitu ziren. Lan hau Giuseppe Zimbalo eta Giuseppe Cino arkitekto leccetarrek egin zuten, Zimbalok beheko solairua eta Cinok goiko partea.Informazio panela (2025). 

 Deskribapena 
Fatxada dotorean 19 leiho apainduraz beteak nabarmentzen dira, eta horietako bik goiko aldean balaustradak dituzte. Hamabi zutoinek egituratzen dute fatxada.

Eraikinaren patio edo atrioa, 44 zutabetan dauden 24 arkuk inguratzen dute. Horien gainean, 1811ko zaharberritzean, idulki batzuk jarri ziren eta hauen gainean balkoi bat dago. Kapiteletan identifikatzen zailak diren hizki batzu daude, baita zenbait familiaren armarriak ere. 

 Erreferentziak 

 Kanpo estekak 

Kategoria:Lecceko jauregiak
Kategoria:Italiako jauregiak